title: 2004 m. balandžio 29 d. Tarybos sprendimas, numatantis makrofinansinę pagalbą Albanijai ir panaikinantis Sprendimą 1999/282/EB

text:
Svarbus teisinis pranešimas

|

32004D0580

2004/580/EB: 2004 m. balandžio 29 d. Tarybos sprendimas dėl makrofinansinės pagalbos suteikimo Albanijai, panaikinantis Sprendimą 1999/282/EB

Oficialusis leidinys L 261 , 06/08/2004 p. 0116 - 0118

		Tarybos sprendimas2004 m. balandžio 29 d.numatantis makrofinansinę pagalbą Albanijai ir panaikinantis Sprendimą 1999/282/EB(2004/580/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Prieš pateikdama savo pasiūlymą Komisija konsultavosi su Ekonomikos ir finansų komitetu,(2) Taryba, atsižvelgdama į Kosovo krizės padarinius, Sprendimu 1999/282/EB [2] patvirtino iki 20 mln. EUR dydžio makrofinansinę pagalbą Albanijai ilgalaikės paskolos forma. Atsižvelgdamos į geresnį nei prognozuota mokėjimo balansą Albanijos institucijos nepaprašė perduoti šios pagalbos, todėl 2001 m. Komisija ją išbraukė iš programos.(3) Vykstant stabilizavimo ir asociacijos procesui, kuris yra ES santykių su šiuo regionu pagrindas, pageidautina remti pastangas stabilizuoti politinę ir ekonominę padėtį Albanijoje, kad būtų išvystyti visiško šios šalies bendradarbiavimo su Bendrija santykiai; to taip pat siekiama Stabilizavimo ir asociacijos susitarimu, dėl kurio šiuo metu derasi Albanija ir Europos Sąjunga.(4) 2002 m. birželio 21 d. Tarptautinis valiutos fondas (TVF) patvirtino Albanijai skirtą trejų metų programą, paremtą Skurdo mažinimo ir augimo priemone (PRGF), kurios suma sudaro maždaug 36 mln. USD, skirtą institucijų ekonomikos programai paremti nuo 2002 m. birželio iki 2005 m. birželio; iš šios sumos 11 mln. USD planuojama išmokėti 2004 m.(5) Pagal 2002 m. birželio 20 d. Pasaulio banko tarybos patvirtintą naująją trejų metų Pagalbos šalims strategiją (CAS) 2004 m. numatoma išmokėti 8 mln. USD pagal Skurdo mažinimo paramos kredito programą.(6) Nepaisant šios numatytos finansinės paramos, kurią planuoja suteikti Tarptautinis valiutos fondas ir Pasaulio bankas, 2004 m. lieka žymus finansavimo trūkumas, kurį reikia padengti siekiant įgyvendinti institucijų reforma keliamus politikos tikslus.(7) Bendrija jau suteikė Albanijai makrofinansinę pagalbą; iš finansinių institucijų, Bendrijos ir kitų dvišalių rėmėjų Albanijos institucijos paprašė papildomos finansinės pagalbos;(8) Bendrijos makrofinansinė pagalba Albanijai yra tinkama priemonė padėti šaliai patenkinti jos išorinio finansavimo poreikius, perskaitant ir jos rezervų stiprinimą bei paramą biudžetui.(9) Bendrijos finansinė pagalba ilgalaikės paskolos ir tiesioginės dotacijos forma yra tinkama priemonė Albanijos išorinės finansinės padėties tvarumui palaikyti, atsižvelgiant į santykinai žemą šios šalies išsivystymo lygį.(10) Ši finansinė pagalba, ypač dotacijos dalis, turėtų būti suteikta patikrinus, ar gali būti įvykdyti nustatyti finansiniai ir ekonominiai reikalavimai.(11) Siekiant užtikrinti veiksmingą Bendrijos finansinių interesų, susijusių su šia makrofinansine pagalba, apsaugą, būtina numatyti atitinkamas Albanijos priemones, skirtas sukčiavimui ir kitiems su šia pagalba susijusiems pažeidimams išvengti, taip pat ir Komisijos kontrolę bei Audito Rūmų auditą.(12) Dotacijos įtraukimas į pagalbą nepažeidžia biudžeto valdymo institucijos įgaliojimų;(13) Šią pagalbą turi valdyti Komisija, konsultuodamasi su Ekonomikos ir finansų komitetu.(14) Šiam sprendimui priimti Sutartis nenumato kitų įgaliojimų, išskyrus nurodytuosius 308 straipsnyje,NUSPRENDĖ:1 straipsnis1. Bendrija suteikia Albanijai makrofinansinę pagalbą ilgalaikės paskolos ir tiesioginės dotacijos forma, siekdama padėti šiai šaliai patenkinti jos išorinio finansavimo poreikius, pirmiausia stiprindama jos rezervus ir teikdama paramą biudžetui.2. Šios pagalbos paskolos dalį sudaro ne didesnė kaip 9 mln. EUR pagrindinė suma, kurios terminas – ne ilgesnis kaip 15 metų. Šiuo tikslu Komisija įgaliojama Bendrijos vardu pasiskolinti būtinas lėšas, kurios bus suteiktos Albanijai kaip paskola.3. Pagalbos dotacijos dalį sudaro ne didesnė kaip 16 mln. EUR suma.4. Šią Bendrijos finansinę pagalbą valdo Komisija, glaudžiai konsultuodamasi su Ekonomikos ir finansų komitetu ir laikydamasi TVF ir Albanijos sudarytų tarpusavio susitarimų.5. Bendrijos finansinė pagalba suteikiama dvejiems metams, skaičiuojant nuo kitos dienos po šio sprendimo įsigaliojimo. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti teikimo laikotarpį ne ilgiau kaip vieneriems metams.2 straipsnis1. Komisija įgaliojama, pasikonsultavusi su Ekonomikos ir finansų komitetu, susitarti su Albanijos institucijomis dėl su šia pagalba susijusių ekonominės politikos sąlygų ir finansinių sąlygų, kurios nurodomos susitarimo memorandume. Šios sąlygos turi atitikti 1 straipsnio 4 dalyje nurodytus susitarimus.2. Prieš pradėdama iš tikrųjų įgyvendinti Bendrijos pagalbą, Komisija patikrina Albanijos finansinių schemų, administracinių procedūrų ir vidinių bei išorinių kontrolės mechanizmų, kurie yra susiję su šia Bendrijos makrofinansine pagalba, patikimumą.3. Komisija, bendradarbiaudama su Ekonomikos ir finansų komitetu ir koordinuodama su TVF, reguliariai tikrina, ar Albanijos ekonominė politika atitinka šios pagalbos tikslus ir ar vykdomos jos ekonominės politikos bei finansinės sąlygos.3 straipsnis1. Šios pagalbos paskolos ir dotacijos dalis Komisija suteikia Albanijai ne mažiau kaip dviem dalimis. Laikantis 2 straipsnio nuostatų ir pagal 2 straipsnio 2 dalį gavus patenkinamus įvertinimo rezultatus, pirmoji dalis išmokama konstatavus, kad įgyvendinant Albanijos makroekonomikos programą pagal TVF Skurdo mažinimo ir augimo priemonę buvo padaryta pakankama pažanga.2. Laikantis 2 straipsnio nuostatų, antroji ir bet kokios paskesnės dalys išmokamos tuomet, jei patenkinamai įgyvendinama pirmiau minėta programa ir ne anksčiau kaip praėjus trims mėnesiams nuo ankstesnės dalies pervedimo.3. Lėšos pervedamos į Albanijos centrinį banką. Jei pagalba skirta šalies rezervams sustiprinti, galutinis lėšų gavėjas bus Albanijos centrinis bankas, o jei ji skirta biudžetui paremti – Finansų ministerija.4 straipsnisŠi pagalba įgyvendinama laikantis Europos Bendrijų bendrajam biudžetui taikytino finansinio reglamento nuostatų ir jo įgyvendinimo taisyklių. Pirmiausia susitarimo memorandume, kuris turi būti sudarytas su Albanijos institucijomis, turi būti numatyta, kad Albanijos patvirtins atitinkamas priemones, skirtas sukčiavimui ir kitiems su šia pagalba susijusiems pažeidimams išvengti. Jame taip pat bus numatyta Komisijos kontrolė, pirmiausia Europos kovos su sukčiavimu tarnybos (OLAF) kontrolė, suteikiant teisę atlikti kontrolę bei patikrinimus vietoje, ir Audito Rūmų auditas, kuris prireikus galėtų būti atliekamas vietoje.5 straipsnis1. 1 straipsnio 2 dalyje minimos skolinimosi ir skolinimo operacijos atliekamos taikant tą pačią pinigų užskaitos datą ir nesukelia Bendrijai jokių neigiamų pasekmių, kaip, pavyzdžiui, mokėjimo terminų pakeitimas, valiutų keitimo kurso ar palūkanų normos rizika ir bet kokia kita komercinė rizika.2. Jei Albanija paprašo, Komisija imasi visų būtinų priemonių užtikrinti, kad į paskolos terminus ir sąlygas būtų įtraukta išankstinio grąžinimo sąlyga ir kad ja būtų įmanoma pasinaudoti.3. Albanijos prašymu ir kai aplinkybės leidžia sumažinti paskolos palūkanų normą, Komisija gali perfinansuoti visą ar dalį jos pradinių paskolų arba pakeisti atitinkamas finansines sąlygas. Perfinansavimo ar pakeitimo operacijos atliekamos laikantis šio straipsnio 1 dalyje nustatytų sąlygų; dėl jų negali būti pratęstas vidutinis aptariamų paskolų terminas arba padidinta perfinansavimo ar performavimo dieną mokėtino kapitalo suma, išreikšta pagal esamą valiutų keitimo kursą.4. Visas Bendrijos išlaidas, kurios yra tiesiogiai susijusios su skolinimosi ir skolinimo operacijomis pagal šį sprendimą, padengia Albanija.5. Ekonomikos ir finansų komitetas informuojamas apie šio straipsnio 2 ir 3 dalyse nurodytų operacijų eigą.6 straipsnisNe mažiau kaip kartą per metus ir iki rugsėjo mėnesio Komisija pateikia Europos Parlamentui ir Tarybai pranešimą, kuriame pateikiamas šio sprendimo įgyvendinimo per praėjusius metus įvertinimas.7 straipsnisTarybos sprendimas 1999/282/EB panaikinamas.8 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] 2004 m. kovo 31 d. pareikšta nuomonė (dar nepaskelbta Oficialiajame leidinyje).[2] OL L 110, 1999 4 28, p. 13.--------------------------------------------------


title: 2011/600/ES: 2011 m. gegužės 10 d. Europos Parlamento sprendimas dėl Eurojusto 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/215

         EUROPOS PARLAMENTO SPRENDIMAS
   2011 m. gegužės 10 d.
   dėl Eurojusto 2009 finansinių metų biudžeto įvykdymo patvirtinimo
   (2011/600/ES)
   EUROPOS PARLAMENTAS,
   atsižvelgdamas į Eurojusto 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Eurojusto 2009 finansinių metų metinių finansinių ataskaitų su Eurojusto atsakymais (1),
   atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0133/2011),

               1.

               patvirtina Eurojusto direktoriui, kad Eurojusto 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 144.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/216

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Eurojusto 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Eurojusto 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Eurojusto 2009 finansinių metų metinių finansinių ataskaitų su Eurojusto atsakymais (1),
   atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0133/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi Parlamentas 2010 m. gegužės 5 d. patvirtino Eurojusto administracijos direktoriui, kad Agentūros 2008 finansinių metų biudžetas įvykdytas (5), ir prie biudžeto įvykdymo patvirtinimo sprendimo pridėtoje savo rezoliucijoje, be kita ko:

                           —

                           džiaugėsi, kad 2008 m. rugsėjo 24 d. pasirašytas praktinis susitarimas dėl Agentūros ir OLAF bendradarbiavimo tvarkos,

                           —

                           atkreipė dėmesį į tai, jog Audito Rūmai nurodė, kad 2008 m. Agentūra vis dar susidūrė su asignavimų perkėlimo į kitus metus problema, nors jų lygis buvo daug žemesnis, palyginti su ankstesniais metais (13 % galutinių biudžeto asignavimų, palyginti su 25 % į kitus metus perkeltų asignavimų 2007 m.),

                           —

                           apgailestavo, kad Audito Rūmai vėl, kaip ir trejais ankstesniais finansiniais metais, nustatė viešųjų pirkimų procedūrų pažeidimų;

               C.

               kadangi 2009 m. Agentūros biudžetas siekė 26 400 000 EUR, t. y. 6,4 % daugiau nei 2008 finansiniais metais;

      Veiklos rezultatai

               1.

               palankiai vertina Agentūros iniciatyvą įtraukti pagrindinius veiklos rodiklius į savo 2010 m. skyriaus planus; tačiau ragina Agentūrą informuoti biudžeto įvykdymo patvirtinimo instituciją apie šiuos pagrindinius rodiklius ir jų sąsajas su Agentūros tikslais, biudžetu ir veiklos programa; mano, kad susiejus rodiklius su tikslais, biudžetu ir Agentūros veiklos programa suinteresuotos šalys galės geriau įvertinti Agentūros veiklą;

               2.

               palankiai vertina Agentūros iniciatyvą prie 2009 m. Audito Rūmų ataskaitos pridėtoje lentelėje pateikti operacijų, kurios buvo atliktos 2008–2009 metais, palyginimą siekiant biudžeto įvykdymo patvirtinimo institucijai suteikti galimybę geriau įvertinti Agentūros veiklą skirtingais metais;

      Asignavimų perkėlimas

               3.

               su džiaugsmu pažymi, kad Audito Rūmai nepateikė pastabų dėl 2009 m. perkeltų asignavimų ir panaikintų asignavimų lygio;

               4.

               pažymi, kad Agentūros biudžeto įvykdymo patvirtinimas ir toliau turėtų būti pagrįstas agentūros visų metų darbo rezultatais;

               5.

               ragina Agentūrą informuoti biudžeto įvykdymo patvirtinimo instituciją, kokių veiksmų imtasi siekiant išvengti asignavimų perkėlimo – tai buvo problema, kuri kartojosi per ankstesnes biudžeto įvykdymo patvirtinimo procedūras;

      Viešųjų pirkimų procedūrų gerinimas

               6.

               džiaugiasi, kad Agentūra nustatė priemones, kurias taikant bus galima įvertinti atitinkamų produktų ir (arba) paslaugų rinkos vertę prieš pradedant viešųjų pirkimų procedūrą; mano, kad ši iniciatyva svarbi ir ją taip pat turėtų taikyti kitos agentūros; be to, palankiai vertina Agentūros 2009 m. viešųjų pirkimų planą, kuriuo vadovaujantis Agentūros skyriams ir tarnyboms buvo daug lengviau tvarkyti savo konkursus; mano, kad šios iniciatyvos gerina leidimus duodančio pareigūno vadovavimą ir kontrolę;

      Žmogiškieji ištekliai

               7.

               pareiškia esąs susirūpinęs dėl to, kad Audito Rūmai vėl nustatė įdarbinimo procedūrų planavimo ir vykdymo trūkumų; ypač atkreipia dėmesį į vis dar per aukštą laisvų darbo vietų lygį (24 %), nors jis ir sumažėjo, palyginti su 2008 m. (26 %) ir 2007 m. (33 %); atitinkamai ragina Agentūrą parengti išsamų įdarbinimo planą siekiant žymiai sumažinti laisvų darbo vietų lygį ir apie tai informuoti biudžeto įvykdymo patvirtinimo instituciją; tačiau palankiai vertina Agentūros siekį iki 2011 m. pabaigos sumažinti laisvų darbo vietų lygį iki mažiau nei 8 %;

               8.

               džiaugiasi, kad iki 2009 m. pabaigos Agentūra sumažino laikinųjų darbuotojų, dirbančių tokiomis pačiomis sąlygomis kaip personalo nariai, skaičių nuo 31 iki 10; tačiau ragina Agentūrą ir toliau mažinti šių darbuotojų skaičių, kaip rekomendavo Vidaus audito tarnyba (VAT);

               9.

               pripažįsta, kad 2009 m. Agentūra pradėjo naują įdarbinimo procedūrą, pagal kurią atrankos komisija į pokalbį kviečia tik tuos kandidatus, kurie per pirmąjį etapą surenka ne mažiau kaip 75 % balų, o į rezervo sąrašą įtraukia tik tuos kandidatus, kurie per pokalbį ir testą raštu surenka ne mažiau kaip 75 % galimo įvertinimo;

               10.

               išreiškia susirūpinimą tuo, kad Audito Rūmai pranešė, jog tris iš šešių vidurinės grandies vadovų (padalinių vadovų) etatus Agentūroje laikinai buvo užėmę joje dirbantys „laikinai pavaduojantys“ darbuotojai; pabrėžia, kad ši padėtis atspindi sunkumus pritraukiant ir išlaikant tinkamus darbuotojus; tačiau palankiai vertina Agentūros planus priimti sprendimą, kuriuo remiantis kandidatų galutinis vertinimas bus grindžiamas atsižvelgiant į įvertinimą, suteiktą prašymo formos užpildymo momentu, ir į testų raštu bei pokalbių rezultatus; mano, kad tai pagerins Agentūros atrankos procedūras, kadangi bus veiksmingai atsižvelgiama į kiekvieno kandidato savybes;

      Vidaus auditas

               11.

               pažymi, kad iš 26 rekomendacijų, kurias 2008 m. gruodžio 31 d. pateikė VAT, įgyvendintos tik 4 (dvi iš jų buvo laikomos svarbiausiomis); be to, pažymi, kad 2009 m. gruodžio mėn. VAT pateikė papildomą rekomendaciją, ir kad 15 iš likusių 23 rekomendacijų vėluojama įgyvendinti daugiau nei 12 mėnesių; taigi ragina Agentūrą informuoti biudžeto įvykdymą tvirtinančią instituciją apie tokio vėlavimo priežastis ir nedelsiant imtis veiksmų siekiant pagerinti įdarbinimo procedūrą, sumažinti laikinųjų darbuotojų skaičių, pertvarkyti Žmogiškųjų išteklių skyrių, parengti žmogiškųjų išteklių valdymo planą, sustiprinti žmogiškųjų išteklių skyriaus veiklos kontrolę ir persvarstyti išimčių registro turinį;

               12.

               palankiai vertina Agentūros iniciatyvą pateikti biudžeto įvykdymo patvirtinimo institucijai VAT metinę Agentūros vidaus audito ataskaitą; laiko tai skaidrumo užtikrinimo požymiu ir geros praktikos pavyzdžiu, kuriuo turėtų sekti visos kitos agentūros;

               13.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 144.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 202.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2007/823/EB: 2007 m. lapkričio 8 d. Tarybos sprendimas dėl Europos bendrijos ir Juodkalnijos Respublikos susitarimo dėl vizų išdavimo tvarkos supaprastinimo sudarymo

text:
19.12.2007

               LT

               Europos Sąjungos oficialusis leidinys

               L 334/108

         TARYBOS SPRENDIMAS
   2007 m. lapkričio 8 d.
   dėl Europos bendrijos ir Juodkalnijos Respublikos susitarimo dėl vizų išdavimo tvarkos supaprastinimo sudarymo
   (2007/823/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos bendrijos vardu Europos Komisija susitarė su Juodkalnijos Respublika sudaryti susitarimą dėl trumpalaikių vizų išdavimo tvarkos supaprastinimo.

               (2)

               Šis susitarimas Europos bendrijos vardu pasirašytas 2007 m. rugsėjo 18 d. pagal 2007 m. rugsėjo 18 d. priimtą Tarybos sprendimą, atsižvelgiant į tai, kad jis gali būti sudarytas vėliau.

               (3)

               Susitarimas turėtų būti patvirtintas.

               (4)

               Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

               (5)

               Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.

               (6)

               Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas,

         NUSPRENDĖ:
   1 straipsnis
   Europos bendrijos ir Juodkalnijos Respublikos susitarimas dėl vizų išdavimo tvarkos supaprastinimo yra tvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas pateikia susitarimo 14 straipsnio 1 dalyje numatytą pranešimą (2).
   3 straipsnis
   Komisija, padedama valstybių narių ekspertų, atstovauja Bendrijai susitarimo 12 straipsniu įsteigtame Jungtiniame ekspertų komitete.
   4 straipsnis
   Komisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl jo darbo tvarkos taisyklių priėmimo, kaip reikalaujama pagal susitarimo 12 straipsnio 4 dalį.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2007 m. lapkričio 8 d.

            Tarybos vardu

            Pirmininkas

         R. PEREIRA

      (1)  2007 m. spalio 24 d. nuomonė (dar nepaskelbta Oficialiajame leidinyje).

      (2)  Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.
   Europos bendrijos ir Juodkalnijos respublikos
   SUSITARIMAS
   dėl vizų išdavimo tvarkos supaprastinimo
   EUROPOS BENDRIJA (toliau – Bendrija)
   ir
   JUODKALNIJOS RESPUBLIKA
   (toliau – Šalys),
   ATSIŽVELGDAMOS į Juodkalnijos Respublikos Europos perspektyvą, Europos bendrijos ir Juodkalnijos Respublikos derybas dėl Stabilizacijos ir asociacijos susitarimo (SAS);
   DAR KARTĄ PATVIRTINDAMOS ketinimą glaudžiai bendradarbiauti, atsižvelgdamos į būsimo SAS struktūras, skirtas vizų režimui tarp Juodkalnijos Respublikos ir Europos Sąjungos liberalizuoti, kaip numatyta ES ir Vakarų Balkanų 2003 m. birželio 21 d. Salonikuose įvykusio aukščiausiojo lygio susitikimo išvadose;
   NORĖDAMOS – TAI BŪTŲ PIRMAS KONKRETUS ŽINGSNIS BEVIZIO KELIONIŲ REŽIMO LINK – palengvinti žmonių tarpusavio ryšius kaip svarbią sąlygą stabiliam ekonominių, humanitarinių, kultūrinių, mokslinių ir kitų ryšių plėtojimui, palengvinant vizų išdavimo tvarką Juodkalnijos Respublikos piliečiams;
   ATSIŽVELGDAMOS į tai, kad visiems ES piliečiams netaikomas vizų reikalavimas vykstant į Juodkalnijos Respubliką ne ilgesniam kaip 90 dienų laikotarpiui arba vykstant tranzitu per Juodkalnijos Respublikos teritoriją;
   PRIPAŽINDAMOS, kad jei Juodkalnijos Respublika vėl nustatytų vizos reikalavimą ES piliečiams, Juodkalnijos Respublikos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir ES piliečiams;
   PRIPAŽINDAMOS, kad toks vizų režimo supaprastinimas neturėtų skatinti nelegalios migracijos, ir skirdamos ypatingą dėmesį saugumui ir readmisijai;
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai;
   ATSIŽVELGDAMOS į Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Danijos Karalystei,
   SUSITARĖ:
   1 straipsnis
   Tikslas ir taikymo sritis
   1.   Šiuo susitarimu siekiama supaprastinti vizų ne ilgesniam kaip 90 dienų per 180 dienų laikotarpiui išdavimo tvarką Juodkalnijos Respublikos piliečiams.
   2.   Jei Juodkalnijos Respublika vėl nustatytų vizos reikalavimą ES piliečiams ar tam tikroms ES piliečių kategorijoms, Juodkalnijos Respublikos piliečiams pagal susitarimą taikomos tokios pačios lengvatos automatiškai abipusiškumo principu būtų taikomos ir atitinkamiems ES piliečiams.
   2 straipsnis
   Bendroji taisyklė
   1.   Šiuo susitarimu numatomas vizų išdavimo tvarkos supaprastinimas taikomas Juodkalnijos Respublikos piliečiams tik tais atvejais, kai jie neatleidžiami nuo vizos reikalavimo pagal Bendrijos arba valstybių narių įstatymus ir kitus teisės aktus, šį susitarimą arba kitus tarptautinius susitarimus.
   2.   Šiame susitarime nenumatytiems klausimams, pvz., atsisakymui išduoti vizą, kelionės dokumentų pripažinimui, pragyvenimui pakankamų lėšų įrodymui ir draudimui įvažiuoti bei išsiuntimo priemonėms, taikoma Juodkalnijos Respublikos, valstybių narių nacionalinė teisė arba Bendrijos teisė.
   3 straipsnis
   Apibrėžimai
   Šiame susitarime:

               a)

               valstybė narė – bet kuri Europos Sąjungos valstybė narė, išskyrus Danijos Karalystę, Airijos Respubliką ir Jungtinę Karalystę;

               b)

               Europos Sąjungos pilietis – valstybės narės pilietis, kaip apibrėžta a punkte;

               c)

               Juodkalnijos Respublikos pilietis – Juodkalnijos Respublikos pilietybę turintis asmuo;

               d)

               viza – valstybės narės išduotas leidimas arba priimtas sprendimas, reikalingas:

                           —

                           įvažiuoti numatytam buvimui į valstybę narę arba kelias valstybes nares iš viso ne ilgiau kaip 90 dienų,

                           —

                           įvažiuoti siekiant vykti tranzitu per tos valstybės narės arba kelių valstybių narių teritoriją;

               e)

               legaliai gyvenantis asmuo – Juodkalnijos Respublikos pilietis, Bendrijos arba valstybių narių teisės aktų pagrindu turintis leidimą arba teisę valstybės narės teritorijoje būti ilgiau kaip 90 dienų.

         4 straipsnis
   Kelionės tikslą įrodantys dokumentai
   1.   Šių kategorijų Juodkalnijos Respublikos piliečiams pakanka toliau išvardytų dokumentų vykimo į kitą šalį tikslui pagrįsti:

               a)

               oficialių delegacijų nariams, kurie pagal oficialų kvietimą Juodkalnijos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos:

                           —

                           Juodkalnijos valdžios institucijos laiško, patvirtinančio, kad pareiškėjas yra jos delegacijos narys, vykstantis į valstybių narių teritoriją dalyvauti pirmiau minėtuose renginiuose, kartu su oficialaus kvietimo kopija;

               b)

               verslininkams ir verslo organizacijų atstovams:

                           —

                           raštiško priimančiojo juridinio asmens arba įmonės, tokio juridinio asmens arba įmonės biuro ar filialo, valstybės narės valstybės ar vietos valdžios institucijos arba prekybos ir pramonės parodų, konferencijų ir simpoziumų, rengiamų valstybių narių teritorijoje, organizacinio komiteto kvietimo, patvirtinto Juodkalnijos Respublikos prekybos rūmų, Juodkalnijos Respublikos darbdavių sąjungos arba Juodkalnijos verslo aljanso;

               c)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Juodkalnijos Respublikoje registruotomis transporto priemonėmis;

                           —

                           raštiško Juodkalnijos Respublikos nacionalinės vežėjų asociacijos kvietimo dėl tarptautinių pervežimų keliais, kuriame nurodomas kelionių tikslas, trukmė ir dažnumas;

               d)

               traukinių, refrižeratorių ir lokomotyvų brigados nariams, vykstantiems į valstybių narių teritoriją:

                           —

                           raštiško kompetentingos Juodkalnijos Respublikos geležinkelių įmonės kvietimo, kuriame nurodomas kelionių tikslas, trukmė ir dažnumas;

               e)

               žurnalistams:

                           —

                           profesinės organizacijos išduoto pažymėjimo arba kito dokumento, patvirtinančio, kad atitinkamas asmuo yra kvalifikuotas žurnalistas, ir jo (jos) darbdavio išduoto dokumento, kuriame nurodoma, kad kelionės tikslas – atlikti žurnalistinį darbą;

               f)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims:

                           —

                           priimančiosios organizacijos raštiško kvietimo dalyvauti tokioje veikloje;

               g)

               mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymosi tikslais, įskaitant mainų programas ir kitokią su mokyklomis susijusią veiklą:

                           —

                           raštiško priimančiojo universiteto, akademijos, koledžo arba mokyklos kvietimo arba studento pažymėjimo arba lankytinų kursų pažymėjimo;

               h)

               tarptautinių sporto renginių dalyviams ir juos lydintiems profesiniams partneriams:

                           —

                           priimančiosios organizacijos raštiško kvietimo: valstybių narių kompetentingų institucijų, nacionalinių sporto federacijų arba nacionalinių olimpinių komitetų;

               i)

               susigiminiavusių miestų organizuojamų oficialių mainų programų dalyviams:

                           —

                           šių miestų administracijų vadovų (merų) raštiško kvietimo;

               j)

               artimiems giminaičiams – sutuoktiniams, vaikams (įskaitant įvaikius), tėvams (įskaitant globėjus), seneliams ir anūkams, lankantiems Juodkalnijos Respublikos piliečius, teisėtai gyvenančius valstybių narių teritorijoje:

                           —

                           priimančiojo asmens raštiško kvietimo;

               k)

               lankantiesiems kariškių arba civilių kapus:

                           —

                           oficialaus dokumento, patvirtinančio palaidojimo faktą ir tai, kad kapas yra išlikęs, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys;

               l)

               dėl medicininių priežasčių besilankantiems asmenims ir, jei reikia, juos lydintiems asmenims:

                           —

                           oficialaus medicinos įstaigos dokumento, patvirtinančio, kad būtina medicininė priežiūra šioje institucijoje, būtinas lydintysis asmuo ir pakankamų finansinių lėšų medicininiam gydymui apmokėti įrodymo;

               m)

               į laidotuves vykstantiems asmenims:

                           —

                           oficialaus dokumento, patvirtinančio mirties faktą, taip pat dokumento, kuriame nurodytas pareiškėjo ir palaidoto asmens giminystės arba kitoks ryšys;

               n)

               pilietinės visuomenės organizacijų atstovams, kurie vyksta mokymosi, seminarų, konferencijų tikslais, įskaitant mainų programas:

                           —

                           priimančiosios organizacijos raštiško kvietimo, patvirtinimo, kad asmuo yra pilietinės visuomenės organizacijos atstovas ir tokios organizacijos įsteigimo pažymėjimo iš atitinkamo registro, išduoto valstybės valdžios institucijos laikantis nacionalinės teisės nuostatų;

               o)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje:

                           —

                           priimančiosios organizacijos raštiško kvietimo, patvirtinančio, kad atitinkamas asmuo dalyvauja renginyje;

               p)

               teisėjams, dalyvaujantiems tarptautinėse mainų programose, simpoziumuose, seminaruose ar kituose panašiuose mokymo renginiuose, organizuojamuose valstybių narių teritorijoje:

                           —

                           priimančiosios organizacijos raštiško kvietimo dalyvauti tokioje veikloje;

               q)

               religinių bendruomenių Juodkalnijos Respublikoje atstovams:

                           —

                           raštiško Juodkalnijos Respublikoje registruotos religinės bendruomenės kvietimo, kuriame nurodomas kelionių tikslas, trukmė ir dažnumas;

               r)

               turizmo tikslais keliaujantiems asmenims:

                           —

                           kelionių agentūros arba kelionių organizavimo paslaugų teikėjo, kurį, atsižvelgdamos į vietos konsulinį bendradarbiavimą, akreditavo valstybės narės, pažymėjimo arba kvito, patvirtinančio, kad buvo užsakyta organizuota kelionė.

         2.   Šio straipsnio 1 dalyje minimame raštiškame kvietime turi būti nurodyta tokia informacija:

               a)

               kviečiamojo asmens vardas ir pavardė, gimimo data, lytis, pilietybė, asmens tapatybės dokumento numeris, kelionės laikas ir tikslas, įvažiavimo į šalį skaičius ir, tam tikrais atvejais, kartu su kviečiamuoju asmeniu vykstančių sutuoktinio ir vaikų vardai ir pavardės;

               b)

               kviečiančiojo asmens vardas, pavardė ir adresas; arba

               c)

               kviečiančiojo juridinio asmens, įmonės ar organizacijos visas pavadinimas, adresas; ir

                           —

                           jeigu kvietimą išduoda organizacija – kvietimą pasirašančio asmens vardas, pavardė ir pareigos,

                           —

                           jeigu kviečiantysis asmuo yra valstybės narės teritorijoje registruotas juridinis asmuo, įmonė, biuras ar jų filialas, – registracijos numeris pagal atitinkamos valstybės narės nacionalinės teisės aktus.

         3.   Visų šio straipsnio 1 dalyje išvardytų kategorijų piliečiams visų kategorijų vizos išduodamos supaprastinta tvarka, nereikalaujant jokio kito kelionės tikslo pagrindimo, kvietimo arba patvirtinimo, numatyto valstybių narių teisės aktuose.
   5 straipsnis
   Daugkartinių vizų išdavimas
   1.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip penkerius metus galiojančias vizas šių kategorijų piliečiams:

               a)

               nacionalinės Vyriausybės, Parlamento, Konstitucinio Teismo ir Aukščiausiojo Teismo nariams, Apeliacinio Teismo pirmininkui, Administracinio Teismo pirmininkui, jeigu jie dėl savo pareigų vykdymo šiuo susitarimu nėra atleisti nuo vizos reikalavimo, išduodant vizą, kurios terminas neviršija tarnybinių įgaliojimų termino, jei šis yra trumpesnis nei 5 metai;

               b)

               oficialių delegacijų nuolatiniams nariams, kurie pagal oficialų kvietimą Juodkalnijos Respublikai reguliariai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               c)

               sutuoktiniui ir jaunesniems nei 21 metų arba išlaikomiems vaikams (tarp jų ir įvaikiams), lankantiems Juodkalnijos Respublikos piliečius, teisėtai gyvenančius valstybių narių teritorijoje, išduodant vizą, kurios terminas neviršija leidimo teisėtai gyventi galiojimo trukmės.

         2.   Valstybių narių diplomatinės atstovybės ir konsulinės įstaigos išduoda daugkartines ne ilgiau kaip vienerius metus galiojančias vizas šių kategorijų piliečiams su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą yra pagrįstas:

               a)

               oficialių delegacijų nariams, kurie pagal oficialų kvietimą Juodkalnijos Respublikai reguliariai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               b)

               verslininkams ir verslo organizacijų atstovams, kurie reguliariai vyksta į valstybes nares;

               c)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Juodkalnijos Respublikoje registruotomis transporto priemonėmis;

               d)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją;

               e)

               laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, kurie reguliariai vyksta į valstybes nares;

               f)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims, kurie reguliariai vyksta į valstybes nares;

               g)

               tarptautinių sporto renginių dalyviams ir juos lydintiems profesiniams partneriams;

               h)

               žurnalistams;

               i)

               susigiminiavusių miestų organizuojamų oficialių mainų programų dalyviams;

               j)

               studentams ir aukštesnės studijų pakopos studentams, kurie reguliariai vyksta studijų arba mokymosi tikslais, įskaitant mainų programas;

               k)

               asmenims, kuriems dėl medicininių priežasčių būtina reguliariai lankytis, ir, jei reikia, juos lydintiems asmenims;

               l)

               Juodkalnijos Respublikoje registruotų religinių bendruomenių atstovams, kurie reguliariai vyksta į valstybes nares;

               m)

               pilietinės visuomenės organizacijų atstovams, kurie reguliariai vyksta į valstybes nares mokymosi, seminarų, konferencijų tikslais, įskaitant mainų programas;

               n)

               teisėjams, dalyvaujantiems tarptautinėse mainų programose, simpoziumuose, seminaruose ar kituose panašiuose mokymo renginiuose, kurie reguliariai vyksta į valstybes nares.

         3.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja nuo 2 iki 5 metų, šio straipsnio 2 dalyje išvardytų kategorijų asmenims su sąlyga, kad per praėjusius dvejus metus jie pasinaudojo vienerių metų trukmės daugkartine viza, laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą vis dar yra pagrįstas.
   4.   Šio straipsnio 1–3 dalyse išvardytų asmenų visa buvimo valstybių narių teritorijoje trukmė negali viršyti 90 dienų per 180 dienų laikotarpį.
   6 straipsnis
   Prašymo išduoti vizą nagrinėjimo mokestis
   1.   Mokestis už Juodkalnijos Respublikos piliečių prašymų išduoti vizą tvarkymą yra 35 EUR.
   Ši suma gali būti peržiūrėta 14 straipsnio 4 dalyje numatyta tvarka.
   Jei Juodkalnijos Respublika vėl nustatytų vizos reikalavimą ES piliečiams, Juodkalnijos Respublikos imamas vizos mokestis turėtų būti ne didesnis nei 35 EUR arba nei suma, dėl kurios susitarta peržiūrėjus mokestį 14 straipsnio 4 dalyje nustatyta tvarka.
   2.   Nuo prašymo išduoti vizą nagrinėjimo mokesčio atleidžiami šių kategorijų asmenys:

               a)

               nacionalinės Vyriausybės, Parlamento, Konstitucinio Teismo ir Aukščiausiojo Teismo nariai, Apeliacinio Teismo pirmininkas, Administracinio Teismo pirmininkas, 5 straipsnio 1 dalies a punkte nurodyti asmenys, jeigu jie šiuo susitarimu nėra atleisti nuo vizos reikalavimo;

               b)

               artimi giminaičiai – sutuoktinis, vaikai (įskaitant įvaikius), tėvai (įskaitant globėjus), seneliai ir anūkai, – lankantys Juodkalnijos Respublikos piliečius, teisėtai gyvenančius valstybių narių teritorijoje;

               c)

               oficialių delegacijų nariai, kurie pagal oficialų kvietimą Juodkalnijos Respublikai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               d)

               mokiniai, studentai, aukštesnės studijų pakopos studentai ir lydintieji mokytojai, kurie vyksta studijų arba mokymosi tikslais;

               e)

               neįgalūs asmenys ir, jei reikia, juos lydintis asmuo;

               f)

               asmenys, pateikę dokumentus, įrodančius jų kelionės būtinybę dėl humanitarinių priežasčių, įskaitant skubios medicininės pagalbos gavimą, ir tokį asmenį lydintis asmuo, vykstantys į artimo giminaičio laidotuves arba norintys aplankyti rimtai sergantį artimą giminaitį;

               g)

               tarptautinių sporto renginių dalyviai ir juos lydintys profesiniai partneriai;

               h)

               mokslo, kultūros ir meno veikloje, įskaitant universitetų ir kitokias mainų programas, dalyvaujantys asmenys;

               i)

               susigiminiavusių miestų organizuojamų oficialių mainų programų dalyviai;

               j)

               žurnalistai;

               k)

               pensininkai;

               l)

               teisėjai, dalyvaujantys tarptautinėse mainų programose, simpoziumuose, seminaruose ar kituose panašiuose mokymo renginiuose;

               m)

               Juodkalnijos Respublikoje registruotų religinių bendruomenių atstovai;

               n)

               pilietinės visuomenės organizacijų atstovai, kurie vyksta į susitikimus, seminarus, dalyvauja mainų programose arba mokymo kursuose;

               o)

               laisvųjų profesijų atstovai, dalyvaujantys tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje;

               p)

               vairuotojai, vykdantys tarptautinius krovinių ir keleivių pervežimus į valstybių narių teritoriją Juodkalnijos Respublikoje registruotomis transporto priemonėmis;

               q)

               traukinių, refrižeratorių ir lokomotyvų brigados nariai tarptautiniuose traukiniuose, vykstančiuose į valstybių narių teritoriją;

               r)

               vaikai iki 6 metų.

         7 straipsnis
   Prašymo išduoti vizą nagrinėjimo trukmė
   1.   Valstybių narių diplomatinės atstovybės ir konsulinės įstaigos priima sprendimą dėl prašymo išduoti vizą per 10 kalendorinių dienų nuo prašymo ir vizai išduoti reikalingų dokumentų gavimo.
   2.   Atskirais atvejais, t. y. jeigu prašymą reikia nagrinėti išsamiau, sprendimo dėl prašymo išduoti vizą priėmimo laikotarpis gali būti pratęstas iki 30 kalendorinių dienų.
   3.   Skubiais atvejais sprendimo dėl prašymo išduoti vizą priėmimo laikotarpis gali būti sutrumpintas iki 3 arba mažiau darbo dienų.
   8 straipsnis
   Išvykimas, jeigu buvo prarasti arba pavogti dokumentai
   Europos Sąjungos ir Juodkalnijos Respublikos piliečiai, kurie pametė savo asmens tapatybės dokumentus arba iš kurių šie dokumentai buvo pavogti jiems lankantis Juodkalnijos Respublikos arba valstybių narių teritorijoje, gali išvykti iš šios teritorijos be jokios vizos arba kitokio leidimo, pateikdami galiojančius asmens tapatybės dokumentus, suteikiančius teisę kirsti sieną ir išduotus valstybių narių arba Juodkalnijos Respublikos diplomatinių atstovybių arba konsulinių įstaigų.
   9 straipsnis
   Vizos pratęsimas išskirtinėmis aplinkybėmis
   Juodkalnijos Respublikos piliečiams, kurie neturi galimybės išvykti iš valstybių narių teritorijos iki jų vizoje nurodytos datos dėl force majeure priežasčių, vizos terminas pratęsiamas nemokamai pagal priimančiosios valstybės teisės aktus laikotarpiui, kurio reikia grįžti į valstybę, kurioje jie gyvena.
   10 straipsnis
   Diplomatiniai pasai
   1.   Juodkalnijos Respublikos piliečiai, turintys galiojančius diplomatinius pasus, gali įvažiuoti, išvažiuoti arba vykti tranzitu per valstybių narių teritoriją be vizų.
   2.   Šio straipsnio 1 dalyje minimi asmenys gali būti valstybių narių teritorijoje ne ilgiau kaip 90 dienų per 180 dienų laikotarpį.
   11 straipsnis
   Teritorinis vizų galiojimas
   Atsižvelgiant į nacionalines valstybių narių taisykles ir teisės aktus dėl nacionalinio saugumo ir ES taisykles dėl riboto teritorinio galiojimo vizų, Juodkalnijos Respublikos piliečiai gali keliauti valstybių narių teritorijoje tuo pačiu pagrindu kaip ir Europos Sąjungos piliečiai.
   12 straipsnis
   Jungtinis susitarimo valdymo komitetas
   1.   Šalys įsteigia Jungtinį ekspertų komitetą (toliau – komitetas), sudarytą iš Europos bendrijos ir Juodkalnijos Respublikos atstovų. Bendrijai atstovauja Europos Bendrijų Komisija, kuriai padeda valstybių narių ekspertai.
   2.   Komiteto uždaviniai yra:

               a)

               prižiūrėti, kaip įgyvendinamas šis susitarimas;

               b)

               siūlyti šio susitarimo pataisas arba papildymus;

               c)

               spręsti ginčus, kylančius dėl šio susitarimo nuostatų aiškinimo ar taikymo.

         3.   Komitetas susitinka pagal poreikį vienos iš šalių prašymu bent kartą per metus.
   4.   Komitetas nustato savo darbo tvarkos taisykles.
   13 straipsnis
   Šio susitarimo ryšys su dvišaliais valstybių narių ir Juodkalnijos Respublikos susitarimais
   1.   Nuo įsigaliojimo dienos šio susitarimo nuostatos yra viršesnės už visų dvišalių arba daugiašalių sutarčių ar susitarimų, sudarytų tarp atskirų valstybių narių ir Juodkalnijos Respublikos, nuostatas tiek, kiek šių sutarčių ar susitarimų nuostatos apima klausimus, reglamentuojamus šiuo susitarimu.
   2.   Dvišalių sutarčių ar susitarimų, kuriuos atskiros valstybės narės ir Juodkalnijos Respublika pasirašė iki 2007 m. sausio 1 d. ir kuriuose numatyta, kad tarnybinius pasus turintys asmenys atleidžiami nuo vizos reikalavimo, nuostatos toliau taikomos 5 metus nuo šio susitarimo įsigaliojimo nepažeidžiant atitinkamų valstybių narių arba Juodkalnijos Respublikos teisės denonsuoti arba sustabdyti šiuos dvišalius susitarimus minėtu 5 metų laikotarpiu.
   14 straipsnis
   Baigiamosios nuostatos
   1.   Šį susitarimą šalys ratifikuoja arba tvirtina pagal savo atitinkamas procedūras ir jis įsigalioja kito mėnesio po dienos, kai šalys pranešė viena kitai, kad jos atliko pirmiau minėtas procedūras, pirmąją dieną.
   2.   Nukrypstant nuo šio straipsnio 1 dalies, šis susitarimas įsigalioja tik Europos bendrijos ir Juodkalnijos Respublikos susitarimo dėl asmenų readmisijos įsigaliojimo dieną, jeigu ši diena yra vėlesnė už šio straipsnio 1 dalyje nurodytą datą.
   3.   Šis susitarimas sudaromas neapibrėžtam laikotarpiui, nebent būtų nutrauktas pagal šio straipsnio 6 dalį.
   4.   Šis susitarimas gali būti keičiamas raštišku šalių susitarimu. Pakeitimai įsigalioja po to, kai šalys viena kitai praneša, kad jos atliko tam reikalingas vidaus procedūras.
   5.   Kiekviena šalis gali visiškai arba iš dalies sustabdyti šio susitarimo taikymą viešosios tvarkos, nacionalinio saugumo užtikrinimo arba visuomenės sveikatos apsaugos sumetimais. Apie sprendimą dėl sustabdymo kitai šaliai pranešama ne vėliau kaip likus 48 valandoms iki tokio sprendimo įsigaliojimo. Šio susitarimo taikymą sustabdžiusi šalis iš karto informuoja kitą šalį, jeigu sustabdymo priežastys nustoja galioti.
   6.   Kiekviena šalis gali nutraukti šį susitarimą raštu pranešdama kitai šaliai. Šis susitarimas netenka galios po 90 dienų nuo tokio pranešimo dienos.

      Priimta du tūkstančiai septintų metų rugsėjo aštuonioliktą dieną Briuselyje dviem egzemplioriais visomis oficialiosiomis šalių kalbomis; visi tekstai yra autentiški.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   PRIEDAS
   SUSITARIMO DĖL VALSTYBIŲ NARIŲ, KURIOS TAIKO NE VISĄ ŠENGENO ACQUIS, PROTOKOLAS
   Valstybės narės, kurioms Šengeno acquis yra privalomas, tačiau kurios dar neišduoda Šengeno vizų, laukdamos atitinkamo Tarybos sprendimo dėl tokių vizų išdavimo, išduoda nacionalines vizas, kurios galioja tik jų teritorijoje.
   Šios valstybės narės gali vienašališkai pripažinti Šengeno vizas ir leidimus gyventi tranzito per jų teritoriją tikslu pagal Europos Parlamento ir Tarybos sprendimą Nr. 895/2006/EB.
   Europos Parlamento ir Tarybos sprendimas Nr. 895/2006/EB netaikomas Rumunijai ir Bulgarijai, todėl Europos Komisija pasiūlys panašias nuostatas, kad šios šalys galėtų vienašališkai pripažinti Šengeno vizas ir leidimus gyventi bei kitus panašius dokumentus, išduotus valstybių narių, visapusiškai dar nedalyvaujančių Šengeno erdvėje, vykti tranzitu per jų teritoriją.
   BENDRA DEKLARACIJA DĖL DANIJOS
   Šalys pažymi, kad šis susitarimas netaikomas Danijos Karalystės diplomatinių atstovybių ir konsulinių įstaigų vizų išdavimo tvarkai.
   Tokiomis aplinkybėmis pageidautina, kad Danijos ir Juodkalnijos Respublikos valdžios institucijos nedelsdamos sudarytų dvišalį susitarimą dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Juodkalnijos Respublikos susitarimu.
   BENDRA DEKLARACIJA DĖL JUNGTINĖS KARALYSTĖS IR AIRIJOS
   Šalys pažymi, kad šis susitarimas netaikomas Jungtinės Karalystės ir Airijos teritorijoje.
   Tokiomis aplinkybėmis pageidautina, kad Jungtinės Karalystės, Airijos ir Juodkalnijos Respublikos valdžios institucijos sudarytų dvišalius susitarimus dėl vizų išdavimo tvarkos supaprastinimo.
   BENDRA DEKLARACIJA DĖL ISLANDIJOS IR NORVEGIJOS
   Šalys atkreipia dėmesį į glaudžius Europos bendrijos ir Norvegijos bei Islandijos santykius, visų pirma pagal 1999 m. gegužės 18 d. susitarimą dėl šių šalių asociacijos įgyvendinant, taikant ir plėtojant Šengeno acquis.
   Tokiomis aplinkybėmis pageidautina, kad Norvegijos, Islandijos ir Juodkalnijos Respublikos valdžios institucijos nedelsdamos sudarytų dvišalius susitarimus dėl trumpalaikių vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Juodkalnijos Respublikos susitarimu.
   BENDRA DEKLARACIJA DĖL ŠVEICARIJOS KONFEDERACIJOS IR LICHTENŠTEINO
   (prireikus)
   Jei Europos Sąjungos, Europos bendrijos ir Šveicarijos Konfederacijos susitarimas dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir prie šio susitarimo pridėti protokolai dėl Lichtenšteino bus įsigalioję tuo metu, kai bus baigtos derybos su Juodkalnijos Respublika, panaši deklaracija bus taip pat padaryta dėl Šveicarijos ir Lichtenšteino.
   EUROPOS BENDRIJOS DEKLARACIJA DĖL VIZOS REIKALAVIMO TARNYBINIUS PASUS TURINTIEMS ASMENIMS PERŽIŪRĖJIMO
   Dvišalių sutarčių ar susitarimų, kuriuos atskiros valstybės narės ir Juodkalnijos Respublika pasirašė iki 2007 m. sausio 1 d. ir kuriuose numatyta, kad tarnybinius pasus turintys asmenys atleidžiami nuo vizos reikalavimo, nuostatos toliau taikomos tik 5 metus nuo šio susitarimo įsigaliojimo nepažeidžiant atitinkamų valstybių narių arba Juodkalnijos Respublikos teisės denonsuoti arba sustabdyti šiuos dvišalius susitarimus minėtu 5 metų laikotarpiu, todėl Europos bendrija ne vėliau kaip per 4 metus nuo šio susitarimo įsigaliojimo iš naujo įvertins tarnybinius pasus turinčių asmenų padėtį, atsižvelgdama į tai, kad tuo tikslu 14 straipsnio 4 dalyje nustatyta tvarka susitarimas gali būti iš dalies pakeistas.
   EUROPOS BENDRIJOS DEKLARACIJA DĖL VIZOS PRAŠANČIŲ ASMENŲ GALIMYBĖS GAUTI INFORMACIJĄ, TAIP PAT DĖL INFORMACIJOS APIE TRUMPALAIKIŲ VIZŲ IŠDAVIMO TVARKĄ BEI DOKUMENTŲ, REIKALINGŲ TEIKIANT PRAŠYMĄ IŠDUOTI TRUMPALAIKES VIZAS, DERINIMO
   Pripažindama skaidrumo vizos prašančių asmenų atžvilgiu svarbą, Europos bendrija primena, kad 2006 m. liepos 19 d. Europos Komisija priėmė teisės akto projektą dėl Bendrųjų konsulinių instrukcijų dėl vizų diplomatinėms atstovybėms ir konsulinėms įstaigoms išdėstymo nauja redakcija, kuriame aptariamos vizos prašančių asmenų patekimo į valstybių narių diplomatines atstovybes ir konsulines įstaigas sąlygos.
   Kalbant apie informaciją, teiktiną vizos prašantiems asmenims, Europos bendrija mano, kad reikėtų imtis atitinkamų priemonių:

               —

               Apskritai vizos prašantiems asmenims pateikti apibendrintą pagrindinę informaciją apie prašymo išduoti vizą pateikimo tvarką bei sąlygas ir jų galiojimą.

               —

               Europos bendrija sudarys minimalių reikalavimų sąrašą, siekiant užtikrinti, kad vizos prašantiems asmenims iš Juodkalnijos Respublikos bus pateikta suderinta ir vienoda pagrindinė informacija ir kad iš jų bus reikalaujama pateikti iš esmės tokius pačius patvirtinamuosius dokumentus.

         Pirmiau minėta informacija, įskaitant kelionių agentūrų ir kelionių organizavimo paslaugų teikėjų, įgaliotų atsižvelgiant į vietos konsulinį bendradarbiavimą, sąrašą, turi būti plačiai paskleista (konsulinių įstaigų informacijos stenduose, brošiūrose, internetiniuose tinklapiuose ir kt.).
   Valstybių narių diplomatinės atstovybės ir konsulinės įstaigos teikia informaciją apie Šengeno acquis numatytas galimybes kiekvienu atskiru atveju supaprastinti trumpalaikių vizų išdavimą.
   EUROPOS BENDRIJOS DEKLARACIJA DĖL ŠEIMOS NARIŲ IR BONA FIDE PAREIŠKĖJŲ PATEIKIAMŲ PRAŠYMŲ NAGRINĖJIMO TVARKOS SUPAPRASTINIMO
   Europos bendrija atkreipia dėmesį į Juodkalnijos Respublikos pasiūlymą išplėsti šeimos narių, kuriems turėtų būti taikoma supaprastinta prašymų nagrinėjimo tvarka, sąvoką ir į Juodkalnijos Respublikos teikiamą svarbą tokios kategorijos asmenų judėjimo tvarkos supaprastinimui.
   Siekiant palengvinti didesnio skaičiaus asmenų, turinčių giminystės ryšių (visų pirma seserų bei brolių ir jų vaikų) su Juodkalnijos Respublikos piliečiais, teisėtai gyvenančiais valstybių narių teritorijoje, judumą, Europos bendrija ragina valstybių narių konsulines įstaigas visapusiškai pasinaudoti acquis communautaire numatytomis galimybėmis šios kategorijos asmenims taikyti supaprastintą vizų išdavimo tvarką, įskaitant, visų pirma, iš pareiškėjų reikalaujamų įrodomųjų dokumentų supaprastinimą, atleidimą nuo prašymų išduoti vizą nagrinėjimo mokesčių ir, tam tikrais atvejais, daugkartinių vizų išdavimą.
   Be to, Europos bendrija taip pat ragina valstybių narių konsulines įstaigas visapusiškai pasinaudoti šiomis galimybėmis bona fide pareiškėjams taikyti supaprastintą vizų išdavimo tvarką.
   EUROPOS BENDRIJOS DEKLARACIJA DĖL JŪRININKŲ
   Pagal tarptautinius susitarimus dėl civilinių laivų įgulų narių judumo Europos bendrija ragina valstybių narių konsulines įstaigas visapusiškai pasinaudoti acquis communautaire numatytomis galimybėmis Juodkalnijos jūrininkams taikyti supaprastintą tranzitinių vizų išdavimo tvarką, įskaitant, visų pirma, iš pareiškėjų reikalaujamų įrodančių dokumentų supaprastinimą ir daugkartinių tranzitinių vizų išdavimą.


title: 1998 m. birželio 29 d. Tarybos sprendimas dėl susitarimo pasikeičiant laiškais, iš dalies keičiančio ir išplečiančio Europos bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, sudarymo

text:
Svarbus teisinis pranešimas

|

31998D0669

Oficialusis leidinys L 319 , 27/11/1998 p. 0001 - 0070

		Tarybos sprendimas1998 m. birželio 29 d.dėl susitarimo pasikeičiant laiškais, iš dalies keičiančio ir išplečiančio Europos bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, sudarymo(98/669/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, siejant su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi Komisija Europos bendrijos vardu derėjosi dėl Susitarimo pasikeičiant laiškais, iš dalies keičiančio ir išplečiančio esamą Susitarimą tarp Europos bendrijos ir Vietnamo Socialistinės Respublikos dėl prekybos tekstilės gaminiais ir drabužiais [1];kadangi pagal Tarybos sprendimą 98/136/EB [2], laukiant procedūrų, būtinų jo sudarymui, užbaigimo, šis Susitarimas buvo laikinai taikomas nuo 1998 m. sausio 1 d.;kadangi Susitarimas turėtų būti patvirtintas,NUSPRENDĖ:1 straipsnisSusitarimas pasikeičiant laiškais, iš dalies keičiantis ir išplečiantis esamą Susitarimą tarp Europos bendrijos ir Vietnamo Socialistinės Respublikos dėl prekybos tekstilės gaminiais ir drabužiais, patvirtinamas Bendrijos vardu.Susitarimo tekstas yra pridedamas prie šio sprendimo.2 straipsnisSiekiant įpareigoti Bendriją, Tarybos pirmininkas įgaliojamas paskirti įgaliotus asmenis pasirašyti Susitarimą.3 straipsnisŠis sprendimas skelbiamas Europos Bendrijų oficialiajame leidinyje.Priimta Liuksemburge, 1998 m. birželio 29 d.Tarybos varduPirmininkasR. Cook[1] Tarybos sprendimas 96/477/EB (OL L 199, 1996 8 8, p. 1).[2] OL L 41, 1998 2 13, p. 12.--------------------------------------------------